stanford-oval/wikipedia huggingface dataset:
באטמן: ארקהם אסיילום
משחקיות

"באטמן ארקהם אסיילום" הוא משחק הרפתקאות-פעולה המשוחק בגוף שלישי, עם מבט מעבר לכתף. השחקן מגלם את באטמן, כאשר הוא עושה את דרכו ברחבי האי והמבנים של ארקהם אסיילום. בנוסף לריצה, קפיצה וכריעה, באטמן מסוגל לדאות מגבהים בעזרת גלימתו, ומשתמש ברובה החבלים שלו כדי לעלות לנקודות תצפית גבוהות כפסלי גרגויל. כדי לאתר רמזים אותם משאירים אויביו ודמויות אחרות מאחוריהם, השחקן יכול להחליף ל"מצב בילוש" - מצב ראיה מיוחד המותקן בברדס של באטמן. במצב זה, מרבית העולם במשחק נראה בצבעים כהים וחפצים בעלי עניין ואנשים מובלטים, כולל יכולת מוגבלת לאיתור אנשים תוך שימוש בקרני רנטגן. מספר חפצים בהם באטמן יכול להשתמש - הן ישירות והן תוך שימוש בגאדג'טים - גם הם מובלטים. בחלקים מסוימים של המשחק, מצב הבילוש מאפשר את זיהויים של טביעות אצבעות, חומרים ורמזים נוספים, שמדריכים את השחקן לאזור הבא במשחק.
הגאדג'טים בהם משתמש באטמן כוללים באטראנגים (בומרנג בצורת עטלף), טופרי עטלף לתפיסת עצמים ממרחק, ספריי ג'ל מתפוצץ ונפץ, רובה חבלים, משגר כבלים מקצה לקצה, ומקודד אלקטרוני המאפשר לעקוף שערי אבטחה נעולים. בחלקם נעשה שימוש גם בזמן מחקר וגם במהלך הקרבות של באטמן עם אויביו. למרות שעולם המשחק מתואר בצורה ליניארית, יש אפשרות לחקור אותו לרוחבו בכל עת, וגאדג'טים חדשים שנרכשו מאפשרים לחקור אזורים שהיו בלתי נגישים מקודם. בנוסף, מספר רמזים אותם השאיר מאחוריו איש החידות מרחיבים את חקר האי. כמה מהחידות מצריכות את באטמן אף להגיע לאזורים מסוימים ולסרוק אותם. פתירת החידות הללו פותחות תוכן נוסף במשחק, כמו שלבי אתגר שבוחנות את כישורי השחקן בקרב, מידע על דמויות, ראיונות עם מטופלים, ואיורים מפורטים של דמויות. גם החידות וגם הבסת אויבים מאפשרים לצבור נקודות ניסיון, איתן אפשר לשדרג את יכולותיו השונות של באטמן בעת קרב.
המשחק משתמש במערכת קרב חופשית וזורמת, הכוללת שלושה כפתורים עיקריים - תקיפה, הימום ומכת נגד. בנוסף, באטמן יכול להשתמש בבאטראנגים ובטופרי העטלף במהלכו של קרב ולצבור "קומבואים" (צירופי מקשים והתקפות). בלימת התקפותיהם של יריבים גם מאפשר צבירת קומבואים. במצבי המשחק הקל והנורמלי מופיע סמן שמצביע על כך שהיריב עומד להתקיף. השחקן יכול להחליף בין התקפות רגילות להתקפות נגד, ובכך לבנות מד קומבואים מיוחד. כאשר המד מתמלא, השחקן יכול להביס את יריבו במכת סיום מיוחדת. באטמן יכול גם להיפצע או למות אם מד הבריאות שלו יהיה נמוך. בסיום הקרב, מד הבריאות של הדמות מתמלא מחדש ביחסית לנקודות הניסיון אותן הרוויח בקרב. ככל שהמשחק נמשך, באטמן מתמודד מול אויבים הנושאים סכינים ומוטות חשמליים, מה שמצריך שימוש בטקטיקה שונה כאשר ניגשים לקרב, נוסף ל"טיטאנים" גדולי ממדים עליהם באטמן יכול לרכוב ולהשתמש בהם כדי להתקיף אחרים. מספר אויבים ינסו גם להשיג לעצמם כלי נשק.
השחקן יכול להשתמש גם בטקטיקת "טורף" באמצעות התגנבות כדי להטות את האחוזים לטובתו. הדבר נעשה באמצעות התחמקות מאחורי היריב, שימוש בתרסיס הנפץ כדי להמם אויבים, תקיפת יריב מהאוויר ומארב שקט מתחת לגרגוילים ותפיסת היריב בתלייתו עליהם מבלי ששותפיו ישימו לב לכך. במקומות קשים יותר, חברי כנופייתו של הג'וקר ממלכדים את הגרגוילים בהם משתמש באטמן כאמצעי הימלטות, מה שמאלץ אותו למצוא דרכים אחרות לניטרול האויב.
עלילה

הג'וקר מתקיף את משרד ראש העיר גות'אם סיטי אך נעצר בידי באטמן. עקב שרפה שפרצה לאחרונה בכלא בלאקגייט, רבים מכנופייתו של הג'וקר הועברו לארקהם אסיילום. כאשר באטמן מלווה את הג'וקר לתוך ארקהם אסיילום, מערכות האבטחה של המוסד נעקפים בידי הארלי קווין, מה שמאפשר לג'וקר להימלט ולהשתלט על המוסד. באטמן מגלה עד מהרה שהאירועים האחרונים היו חלק מתוכניתו של הג'וקר, וכי הנבל שיחד שומר אבטחה לעזור לו להימלט ולחטוף את מפכ"ל המשטרה ג'יימס גורדון. הג'וקר מאיים לפוצץ פצצות ברחבי גות'אם אם מישהו יכנס לתוך ארקהם אסיילום, מה שמאלץ את באטמן לעבוד לבדו. אולם, הוא נעזר באורקל כדי לפלס את דרכו בארקהם דרך קשר אלחוטי ומקבל גישה למערת עטלף אותה הקים בתוך המוסד.
אחרי שבאטמן מציל את גורדון מידיה של הארלי קווין, גורדון מגלה לו את מיקומו של ביין, אשר עבר ניסויים בידי דוקטור פנלופי יאנג, אחת הרופאים בארקהם. בעקבות קרב עם ביין, באטמן לומד שהג'וקר מחפש כימיקל בשם "טיטאן" שנוצר בידי ד"ר יאנג במתחם המוסד, והחומר מבוסס על סופר-סטרואיד בשם ונום המעניק לביין את כוחו. הג'וקר מבקש להשתמש ב"טיטאן" על אסירי בלאקגייט כדי ליצור לעצמו צבא בלתי ניתן לעצירה.
באטמן מגלה את מיקומה של נוסחת ה"טיטאן", אך נכשל בהצלתה של ד"ר פנלופי יאנג. הוא יוצא להצלתו של קווינסי שארפ, מנהל הכלא, שנלקח כבן ערובה בידי קווין. לאחר שהציל את שארפ והביס את קווין, באטמן נפגש עם פויזן אייבי כדי למצוא תרופה להשפעות הטיטאן. היא מגלה לו שהמרכיבים לתרופה מצויים עמוק בתוך מאורתו של קילר קרוק. באטמן משיב את המרכיבים תוך הבסתו של קרוק ומפתח נסיוב, אך הזמן העומד לרשותו בטרם צמחייה של פויזן אייבי, הנגועים בטיטאן, משמידים את המחשב במערת העטלף מאפשר לו לסנתז נסיוב אחד.
לאחר שהשמיד את הצמחים והביס את אייבי, באטמן מוזמן ל"מסיבה" של הג'וקר, שם הוא רואה אותו יושב על כס מלכות של בובות כשלצידו פני צלקת (יש לציין שזוהי מחווה לאותו כיסא בקומיקס "הבדיחה ההורגת"). הג'וקר אומר שלכד מחדש את גורדון ומתכוון לירות בו חץ הממולא בחומר הטיטאן. או אז, באטמן קופץ מולו והחץ פוגע בו. הוא מנסה להילחם בהשפעות החומר. הג'וקר גם הוא מזריק לעצמו מהחומר והופך לגרסה מפלצתית של עצמו. הוא מציג את עצמו בגאווה למסוקי החדשות ומפציר בבאטמן שלא יתנגד לשינוי, באומרו שזו הדרך היחידה של באטמן להביס אותו. באטמן מסרב ומשתמש בנסיוב על עצמו. הג'וקר נדהם מהחלטה זו ומתקיף את באטמן ישירות. באטמן מביס אותו, והג'וקר שב לצורתו המקורית. הוא נלקח בידי שומרי ארקהם, שאט אט משיבים את השליטה על המוסד על כנה.
בארט נגד מוטציות החלל

| --- | --- |

 כללי
 תאריך הוצאה:  1991–1992
 סוגה:  משחק פלטפורמה
 פיתוח:  Imagineering, Arc Developments
 הוצאה לאור:  Acclaim Entertainment 
 ארץ מקור:  ארצות הברית 
 הפצה:  Acclaim Entertainment, Ocean Software
 סדרה:  The Simpsons 
 דרישות תוכנה
 מצבי משחק:  שחקן אחד
 פלטפורמות:  IBM PC, Nintendo Entertainment System, קומודור 64, סגה מאסטר סיסטם, ספקטרום סינקלייר
 
בארט נגד מוטציות החלל (באנגלית: Bart vs. the Space Mutants) הוא משחק וידאו מסוגת הרפתקאות שנוצר בשנת 1991. המשחק מבוסס על סדרת הטלוויזיה "משפחת סימפסון".
על המשחק

בארט סימפסון הוא היחיד אשר מודע לתוכניתם הסודית של החייזרים והוא חייב למנוע מהם מלאסוף את הפריטים להם הם זקוקים על מנת לבנות את הנשק לו הם זקוקים על מנת להשתלט על העולם. בכל שלב, בארט צריך לאסוף כמות מסוימת של פריטים (לדוגמה, אובייקטים סגולים, כובעים, בלונים, שלטים, ומוטות גרעיניים), לפני שהוא מתעמת עם המאסטר בסוף השלב.
דמויות המאסטרים ושלבי המשחק מוכרים לצופי סדרת האנימציה "משפחת סימפסון": בשלב הראשון בארט מבצע מתיחה טלפונית לבר של מו על מנת לגרום לו לצאת החוצה מהבר בריצה כדי שהשחקן יוכל לצבוע את חולצתו הסגולה בתרסיס.
לבארט יש רק שתי פסילות. איסוף סמלי קראסטי הליצן מסוגלים להעניק פסילות חיים נוספות. בארט יכול גם לאסוף לאורך המשחק מגוון רחב של כלי נשק כגון קלע, ואקדח חצים. בארט יכול גם לאסוף לאורך המשחק מטבעות על מנת לרכוש נשק או לקבל תוספת חיים.
הנשק ההגנתי העיקר של בארט הם משקפי רנטגן אשר מסוגלים לחשוף אילו מתושבי ספרינגפילד הם למעשה חייזרים מחופשים.
למרות שבארט נלחם בחייזרים רבים לאורך המשחק, הוא לא נלחם נגד קאנג וקודוס, שני החייזרים המופיעים באופן קבוע בפרקי הספיישל של ליל כל הקדושים.
השלבים במשחק > ספרינגפילד

תחילה, צריך בארט לאסוף, להסתיר, או להשמיד את כל החפצים הסגולים אותם הוא מוצא: פחי אשפה, צנצנות פרחים, דלתות, ברזים לכיבוי שריפות, ושלטים שונים. המאסטר אשר מופיע בסוף השלב הוא נלסון מאנץ אשר תוקף את בארט בבלוני מים. בארט גם רוכב על הסקייטבורד בחצי משלב זה.
השלבים במשחק > מרכז הקניות של ספרינגפילד

בתוך הקניון בארט אוסף סוגי כובעים שונים. שלא בדומה לשלב הקודם, לשלב זה יש שלושה מאסטרים שונים. כל אחד מהם הוא חייזר.
השלבים במשחק > קראסטילנד

בארט חייב לאסוף בלונים בפארק השעשועים של קראסטי הליצן. המאסטר הוא סיידשואו בוב, אשר על מנת להביסו, צריך בארט לקפוץ על הרגליים שלו.
השלבים במשחק > מוזיאון

המוזיאון מורכב ממוצגים שונים בדומה לשלב הקניון, במוזיאון ישנם שלושה מאסטרים. הראשון הוא צמח ענק. השני הוא מומיה. והשלישי הוא טירנוזאורוס רקס.
השלבים במשחק > תחנת הכוח

בארט חייב לאסוף מספר מוטות גרעיניים אשר מפוזרים בכל רחבי המפעל, אותם הוא מעביר לכור האטומי.
אגודת הנערות הגרמניות

| --- | --- |

 מדינה:  גרמניה הנאצית 
 יושב ראש:  באלדור פון שיראך 
 תקופת הפעילות:  1930 – 10 באוקטובר 1945 (כ־15 שנים) 
 
אגודת הנערות הגרמניות (בגרמנית: Bund Deutscher Mädel, בראשי תיבות: BdM) הייתה תנועת נוער משנית בתוך תנועת הנוער ההיטלראי.
זו הייתה תנועת הנוער היחידה לבנות בגרמניה הנאצית. התלבושת האחידה של אגודת הנערות הגרמניות הייתה חצאית כחולה, חולצת מלחים לבנה ועניבה שחורה.
עם כניעת גרמניה הנאצית ב-1945 הוצא הארגון מחוץ לחוק על ידי בעלות הברית.
הדרכה ופעילויות

אגודת הנערות הגרמניות לימדה את חברותיה פולקלוריזם גרמני נאצי, מסורת גרמנית וחוגי ספורט (שחייה, אקרובטיקה, ריצות ועוד) כדי לאמן אותן לשמור על בריאות ואיכות חיים גבוהה, שתשרת אותן בחברה הגרמנית הנאצית. המטרה הייתה שנערות אלה יהיו להיות רעיות, אמהות ועקרות בית.
חשיבות ההקרבה העצמית למען גרמניה הנאצית הוטמעה היטב בקרב הנערות.
ברוב ימי השבוע האגודה עסקה בטיפוח החינוך הנאצי ובימי שבת הנערות עסקו באימוני ספורט למיניהם שעוסקים בפן המנטלי והן בפן הפיזי.
פעילויות אלו התרחשו במבנים הייחודיים למטרה זו. במבנים אלו העצימו את הפלולקלוריזם והמסורת הגרמנית הנאצית שכללה שירים ויצירות של אמנים גרמנים, תרבות, חגים ומועדים גרמנים וספורי גבורה של ההיטלר יוגנד.
באגודת הנערות הגרמניות הודגשה חשיבות רבה למניעת ערבוב בין גזעי ושמירת הטוהר של הגזע הארי.
ההיטלר יוגנד והאגודה לנערות גרמניות ראו חשיבות רבה לעזרה לזולת (לגרמנים ארים) ומימנו והפעילו חופשות סקי ומחנות קיץ למיניהם למשפחות עניות.
המחלקה הראשונה של הנערות (10–14) עסקו בתרומה לקהילה וגם בהעצמת המפלגה הנאצית.
"עבודה, אמונה ויופי" (Werk, Glaube und Schönheit) הציעה לימודים אקדמיים בתחומים שונים כגון: כלכלת בית, עיצוב בגדים, ספרות, פיסול.
היסטוריה

אגודת הנערות הגרמניות החלה לפעול בשנת 1920 תחת השם "אחוות הנשים של ההיטלר יוגנד" (Schwesternschaften der Hitler-Jugend). האגודה נוסדה מחדש בשנת 1930 בתור האגף השני בתוך ההיטלר יוגנד. תחילה, עד ינואר 1933, תנועת נוער זו לא משכה אחריה הרבה נערות וילדות. בשנת 1933 עלה היטלר לשלטון וקבע שהשתתפות בתנועת נוער זו היא בגדר חובה. כדי להיכנס לאגודה היה על הנערה להיות גרמנייה אתנית, לא נשואה, ללא ילדים ובלי מחלות. נערות השתלבו בתנועת הנוער כבר מגיל 10. האגודה התנהלה ישירות על ידי מנהיג ההיטלר יוגנד באלדור פון שיראך עד יוני 1934, אז מונתה טרוּדֶה מור (Mohr) למנהלת אגודת הנערות הגרמניות (BDM-Reichsreferentin).
בשנת 1937 התבקשה מור להתפטר לרגל נישואיה (שכן מנהיגי התנועה והחניכים נדרשו להיות רווקים ללא ילדים). במקומה מונתה יוטה רידיגר (Jutta Rüdiger) דוקטור לפסיכולוגיה, וזו ניהלה את האגודה עד לפירוקה בשנת 1945. בתחילה כללה האגודה שתי מחלקות, שהייתה חובה להשתתף בהן: הראשונה לבנות 10–14, והאחרת לבנות 14–18.
בשנת 1939 הוקמה מחלקה שלישית, שנקראה "עבודה, אמונה ויופי" (Glaube und Schönheit), שהותאמה לגילאים 17–21 והייתה התנדבותית בלבד. מחלקה זו שימשה כאמצעי גישור בין אגודת הנערות הגרמניות לבין המפלגה הנאצית  כי רק מגיל 18 אפשר היה להתקבל למפלגה, וגם שימשה להכנת  הנשים לנישואין, לשליטת הגבר בחיי היומיום ולקריירות עתידיות. על פי האידאולוגיה המפלגתית הנאצית, היה צורך להכין את הנשים לנישואין על מנת ללדת ילדים כשיגיעו לגיל שיוכלו לנהל משק בית, אך עדיין נודעה חשיבות גם להכנה לעבודה והשכלה.
היסטוריה > מלחמת העולם השנייה

בפרוץ מלחמת העולם השנייה תפקידן של הנערות באגודה היה שונה מתפקידם של הבנים בהיטלר-יוגנד.  תפקידן לרוב היה  להיכנס בין שורות הלוחמים ולסייע להם בלחימה בהגיעם לגיל 18. אגודת הנערות הגרמניות עזרה ללחימה בכל מיני אופנים: הנשים הצעירות עזרו בגיוס כספים ובגדים לחיילים בשדה הקרב, בנות בוגרות סייעו לבתי-החולים הצבאים בתור אחיות שעזרו לפצועים בשדה הקרב וגם לשבויי מלחמה. קבוצות רבות של מקהלות ותזמורות וביקרו חיילים פצועים בבתי-החולים. קבוצות אחרות שלחו מתנות לחיילים בשדה הקרב.  כאשר ערים גרמניות הותקפו לקראת סוף המלחמה, החל מ-1943,  גויסו נערות האגודה לחיל-האוויר הגרמני כחיילות נ"מ. הבנות הבוגרות של האגודה, יחד עם הבנים מההיטלר יוגנד, נשלחו לפולין לסייע לגרמניזציה, והיו אחראים להאיץ את תהליך גירוש הפולנים מבתיהם. כאשר הפולנים המגורשים עזבו את בתיהם, הם אולצו להשאיר את רוב חפציהם למען הדיירים החדשים, דהיינו, הבנות של האגודה והבנים של ה"היטלר יוגנד". לקראת סוף המלחמה חלק מהנערות הלוחמות מהאגודה הושארו יחד עם בני ה"היטלר יוגנד" בשדה הקרב וננטשו שם כדי הילחם כקו ההגנה האחרון.
לאחר כניעת גרמניה הנאצית החליטו בעלות-הברית להטיל על הגרמנים סנקציות, ביניהן סנקציה מס' 2 (Kontrollratsgesetz Nr. 2), שהוציאה אל מחוץ לחוק את המפלגה הנאצית, וכל תתי- הארגונים, ובמקביל, כל רכוש מוסדותיהם הוחרם.
ראו גם

ליגת הנשים הנאציונלית-סוציאליסטית
חברות האגודה בשנת 1935
ז'ואאו פדרו

ז'ואאו פדרו ז'ראלדינו דוס סנטוס גלבאאו (בפורטוגזית: João Pedro Geraldino dos Santos Galvão; נולד ב-9 במרץ 1992), המוכר בשם ז'ואאו פדרו, הוא כדורגלן ברזילאי-איטלקי המשחק בעמדת הקשר ההתקפי במועדון האל סיטי.
קריירת מועדונים > אתלטיקו מיניירו

ז'ואאו פדרו החל את דרכו במחלקת הנוער של אתלטיקו מיניירו באפריל 2006, ולאחר 4 שנים במחלקות הנוער הוא ערך את הופעת הבכורה שלו בקבוצה הבוגרת ב-23 במאי 2010 במשחק נגד אתלטיקו פרנאאנסה. מספר הופעות טובות בבוגרים הובילו את מאמנו, ונדרליי לושמבורגו, לתת לו מקום בסגל הקבוצה בליגה הברזילאית שנערכו בין מאי לאוגוסט 2010, במסגרתם העביר אותו לושמבורגו מעמדת החלוץ לעמדת הקשר ההתקפי בה הוא מתפקד מאז ולאורך הקריירה שלו.
קריירת מועדונים > פלרמו

ב-30 באוגוסט 2010, הודיע מועדון הכדורגל של פלרמו מהסרייה א' על החתמתו של ז'ואאו פדרו על חוזה לחמש שנים. את הופעת הבכורה שלו במדי פלרמו ערך ז'ואאו פדרו כשנכנס כמחליף במשחק נגד ספרטה פראג במסגרת הליגה האירופית. וב-17 בינואר 2011 הגיעה הופעת הבכורה שלו בסרייה א' כאשר הוא נכנס כמחליף במחצית השנייה בהפסד 1–3 לקליארי.
אך כשבועיים לאחר מכן הוא הושאל לוויטוריה גימארייש מהליגה הפורטוגלית עד לתום העונה.  וכבר באפריל הוא הוחזר לפלרמו מסיבות משמעתיות, לאחר שהגיב בכעס על כך שהוחלף במחצית הראשונה במשחק נגד ספורטינג ליסבון. ולא זכה לשחק יותר עד לסוף העונה. ביולי 2011 הוא הושאל פעם נוספת למועדון הכדורגל פניארול מליגת העל האורוגוואית, שם הוא התחיל להטביע את חותמו כשכבש 6 שערים ב־15 הופעות.
קריירת מועדונים > סנטוס / אשטוריל

ז'ואאו פדרו שב למולדתו ב-5 ביולי 2012, כשחתם בסנטוס על חוזה לשנתיים. אך העונה בסנטוס לא הייתה מוצלחת עבור ז'ואאו פדרו, הוא שותף ב-10 משחקים בלבד ולא כבש אפילו שער אחד, מה שהוביל אותו לנדוד פעם נוספת בתום העונה.
ב-1 ביולי 2013 חתם פדרו על חוזה לשנה באשטוריל פראיה מהליגה הפורטוגלית הבכירה.  עונת 2013/2014 במדי אשטוריל הייתה עונה מוצלחת עבור ז'ואאו פדרו, הוא כבש 9 שערים ב-28 הופעות, וסייע לקבוצה לסיים במקום הרביעי בליגה המוביל לשלב הבתים בליגה האירופית .
קריירת מועדונים > קליארי

העונה המוצלחת של ז'ואאו פדרו באשטוריל זיכתה אותו בחוזה מהמועדון קליארי מהסרייה א' כשב-30 באוגוסט 2014, הוא חתם על חוזה על סך מיליון יורו. בעונתו הראשונה בקבוצה כבש ז'ואאו פדרו 5 שערים ב-29 הופעות, אך קליארי סיימה במקום ה-18 בליגה ונשרה לסרייה ב'. העונה הבאה כבר הייתה מוצלחת יותר גם עבור ז'ואאו פדרו באופן אישי בה הוא כבש 13 שערים ב-38 הופעות, אך גם עבור קליארי, שסיימה במקום הראשון בסרייה ב' וחזרה לליגה הבכירה לאחר עונת היעדרות אחת בלבד. בעונה שלאחר מכן קליארי סיימה במקום ה-11 בליגה הבכירה, ז'ואאו פדרו כבש 7 שערים ב-22 הופעות, ובסיום העונה הוא זכה לחוזה חדש ל-4 שנים עד שנת 2021. בעונה שלאחר מכן המשיך ז'ואאו פדרו להפגין יכולת טובה אך ב-16 במאי 2018 הוא ספג עונש השעייה ל-6 חודשים, לאחר שנמצא חיובי להידרוכלוריאתיאזיד בבדיקת שתן שנערכה לאחר משחק נגד ססואולו בפברואר באותה שנה. יכולתו הטובה טרם ההשעיה זיכתה אותו בהארכת חוזה, ובנובמבר באותה שנה הוא האריך את חוזהו עד שנת 2022. ז'ואאו פדרו שב למגרשים בעונת 2018/2019 וסיים אותה עם 7 כיבושים ב-34 הופעות. עונת הפריצה של ז'ואאו פדרו הגיעה כשנה לאחר מכן כשהוא סיים את עונת 2019/2020 במקום ה-5 בטבלת מלך השערים של הסרייה א' עם 18 שערים ב-36 הופעות.
קריירת מועדונים > פנרבחצ'ה

ב-21 ביולי 2022 חתם בפנרבחצ'ה מליגת העל הטורקית. ב-29 באוגוסט ערך את הופעת הבכורה שלו במשחק רשמי בהפסד 0–1 לקוניאספור במסגרת הליגה.ב-3 בספטמבר כבש ז'ואאו פדרו את שער הבכורה שלו בקבוצה בניצחון 2–0 על קייסריספור. והוא סיים את העונה עם 4 שערים ב-20 הופעות בכל המסגרות.
קריירת מועדונים > פנרבחצ'ה > השאלה לגרמיו

ב-1 באוגוסט 2023 הושאל ז'ואאו פדרו לגרמיו מליגת העל הברזילאית. ב-13 באוגוסט ערך את הופעת הבכורה שלו בקבוצה בניצחון 2–1 על פלומיננסה במסגרת הליגה, הוא סיים את העונה עם 14 הופעות בליגה וללא שערים.
קריירת מועדונים > האל סיטי

ב-26 בספטמבר 2024 חתם פדרו בהאל סיטי מהצ'מפיונשיפ ליגת המשנה האנגלית.
קריירה בינלאומית

ז'ואאו פדרו היה חלק מנבחרת הנוער של ברזיל, עד גיל 17 שהופיעה באליפות דרום אמריקה לנבחרות עד גיל 17 בשנת 2009 ובגביע העולם עד גיל 17 גם כן בשנת 2009 .
בנובמבר 2021 הביע פדרו לו אזרחות איטלקית מתוקף נישואיו, את נכונותו לייצג את נבחרת איטליה.  ב-5 בינואר 2022 אישרה פיפ"א לפדרו לייצג את הנבחרת האיטלקית. כשמאוחר יותר באותו חודש, הוא זומן רשמית על ידי המאמן רוברטו מאנצ'יני למחנה אימונים של הנבחרת.
ב-18 במרץ 2022, זומן פדרו על ידי מאנצ'יני לקראת חצי גמר פלייאוף העלייה למונדיאל 2022 נגד נבחרת מקדוניה הצפונית.  ב-24 במרץ 2022 הוא ערך את הופעת הבכורה שלו, כשעלה כמחליף בדקה האחרונה בהפסד של איטליה 0–1 למקדוניה הצפונית שקבע כי איטליה אלופת אירופה המכהנת לא תופיע במונדיאל בקטר.
סטטיסטיקות קריירה

מעודכן ל-28 באפריל 2024
| מועדון | עונה | ליגה | ליגה> הופעות | ליגה> שערים | גביע> הופעות | גביע> שערים | בינלאומי> הופעות | בינלאומי> שערים | סה"כ> הופעות | סה"כ> שערים |
| --- | --- | --- | --- | --- | --- | --- | --- | --- | --- | --- |
| אתלטיקו מיניירו | 2010 | ליגת העל הברזילאית | 11 | 0 | 0 | 0 | 2 | 0 | 13 | 0 |
| אתלטיקו מיניירו | סה"כ | סה"כ | 11 | 0 | 0 | 0 | 2 | 0 | 13 | 0 |
| פלרמו | 2010/2011 | סרייה א' | 1 | 0 | 0 | 0 | 3 | 0 | 4 | 0 |
| פלרמו | סה"כ | סה"כ | 1 | 0 | 0 | 0 | 3 | 0 | 4 | 0 |
| ויטוריה גימארייש (השאלה) | 2011 | ליגת העל הפורטוגלית | 6 | 0 | 1 | 0 | 0 | 0 | 7 | 0 |
| ויטוריה גימארייש (השאלה) | סה"כ | סה"כ | 6 | 0 | 1 | 0 | 0 | 0 | 7 | 0 |
| פניארול (השאלה) | 2011/2012 | ליגת העל האורוגוואית | 15 | 6 | 0 | 0 | 8 | 1 | 23 | 7 |
| פניארול (השאלה) | סה"כ | סה"כ | 15 | 6 | 0 | 0 | 8 | 1 | 23 | 7 |
| סנטוס | 2012 | ליגת העל הברזילאית | 10 | 0 | 0 | 0 | 0 | 0 | 10 | 0 |
| סנטוס | סה"כ | סה"כ | 10 | 0 | 0 | 0 | 0 | 0 | 10 | 0 |
| אשטוריל | 2013/2014 | ליגת העל הפורטוגלית | 25 | 8 | 6 | 1 | 10 | 0 | 41 | 9 |
| אשטוריל | 2014/2015 | ליגת העל הפורטוגלית | 3 | 1 | 0 | 0 | 0 | 0 | 3 | 1 |
| אשטוריל | סה"כ | סה"כ | 28 | 9 | 6 | 1 | 10 | 0 | 44 | 10 |
| קליארי | 2014/2015 | סרייה א' | 29 | 5 | 1 | 0 | 0 | 0 | 30 | 5 |
| קליארי | 2015/2016 | סרייה ב' | 38 | 13 | 3 | 0 | 0 | 0 | 41 | 13 |
| קליארי | 2016/2017 | סרייה א' | 22 | 7 | 0 | 0 | 0 | 0 | 22 | 7 |
| קליארי | 2017/2018 | סרייה א' | 22 | 5 | 2 | 1 | 0 | 0 | 24 | 6 |
| קליארי | 2018/2019 | סרייה א' | 34 | 7 | 2 | 0 | 0 | 0 | 36 | 7 |
| קליארי | 2019/2020 | סרייה א' | 36 | 18 | 3 | 1 | 0 | 0 | 39 | 19 |
| קליארי | 2020/2021 | סרייה א' | 37 | 16 | 3 | 0 | 0 | 0 | 40 | 16 |
| קליארי | 2021/2022 | סרייה א' | 29 | 10 | 2 | 0 | 0 | 0 | 31 | 10 |
| קליארי | סה"כ | סה"כ | 247 | 81 | 16 | 2 | 0 | 0 | 263 | 83 |
| פנרבחצ'ה | 2022/2023 | ליגת העל הטורקית | 20 | 4 | 1 | 0 | 7 | 1 | 28 | 5 |
| פנרבחצ'ה | סה"כ | סה"כ | 20 | 4 | 1 | 0 | 7 | 1 | 28 | 5 |
| גרמיו | 2023 | ליגת העל הברזילאית | 14 | 0 | 1 | 0 | 0 | 0 | 15 | 0 |
| גרמיו | 2024 | ליגת העל הברזילאית | 4 | 0 | 0 | 0 | 2 | 0 | 6 | 0 |
| גרמיו | סה"כ | סה"כ | 18 | 0 | 1 | 0 | 2 | 0 | 21 | 0 |
| סה"כ קריירה | סה"כ קריירה | סה"כ קריירה | 356 | 100 | 25 | 3 | 32 | 2 | 413 | 105 |
סטטיסטיקות קריירה > נבחרת

מעודכן ל-24 במרץ 2022
| איטליה> שנה | איטליה> הופעות | איטליה> שערים |
| --- | --- | --- |
| 2022 | 1 | 0 |
| סה"כ | 1 | 0 |
תארים

גביע רקופה סודאמריקנה: 2012
סרייה ב': 2015/2016
הערות שוליים

↑  "MERCATO: LA SCHEDA DI JOAO PEDRO" (באיטלקית). Mediagol.it. 29 באוגוסט 2010. אורכב מ-המקור ב-30 באוגוסט 2010. נבדק ב-31 באוגוסט 2010. {{cite news}}:  (עזרה)
↑  "ACQUISITO JOAO PEDRO" (באיטלקית). US Città di Palermo. 30 באוגוסט 2010. נבדק ב-30 באוגוסט 2010. {{cite news}}:  (עזרה)
↑  "Il Cagliari stende il Palermo Pastore non-brilla, Matri a quota 9" (באיטלקית). La Gazzetta dello Sport. 16 בינואר 2011. נבדק ב-19 בינואר 2011. {{cite news}}:  (עזרה)
↑  "João Pedro é o último reforço" (בפורטוגזית). Vitória S.C. 29 בינואר 2011. נבדק ב-30 בינואר 2011. {{cite news}}:  (עזרה)
↑  "Direcção do Vitória prescindiu de João Pedro após acto de indiscplina do brasileiro" [Vitória board rescinded with João Pedro after Brazilian's act of indiscipline] (בפורטוגזית). Guimarães Digital. 4 באפריל 2011. נבדק ב-9 באפריל 2020. {{cite news}}:  (עזרה)
↑  "Pouco aproveitada, dupla rescinde com Santos e vai para Portugal" [Rarely used, duo rescinds with Santos and goes to Portugal] (בפורטוגזית). Globo Esporte. 1 ביולי 2013. {{cite web}}:  (עזרה)
↑  "Mercato: ex meteora rosanero va al Cagliari" [Transfer market: former Rosanero flop goes to Cagliari] (באיטלקית). Mediagol. 30 באוגוסט 2014. נבדק ב-9 באפריל 2020. {{cite news}}:  (עזרה)
↑  "Calciomercato Cagliari, Joao Pedro rinnova fino al 2021" [Cagliari transfer market, João Pedro renews until 2021]. Corriere dello Sport (באיטלקית). 24 באוגוסט 2017. נבדק ב-9 באפריל 2020. {{cite news}}:  (עזרה)
↑  "Cagliari forward Joao Pedro banned for 6 months for doping". USA Today. Associated Press. 16 במאי 2018. נבדק ב-9 באפריל 2020. {{cite news}}:  (עזרה)
↑  "New Joao Pedro deal at Cagliari". Football Italia. 27 בנובמבר 2018. נבדק ב-9 באפריל 2020. {{cite news}}:  (עזרה)
↑  "Serie A 2019/20 top scorers: Immobile equals all-time Capocannoniere record". Squawka. 2 באוגוסט 2020. נבדק ב-5 באוגוסט 2020. {{cite news}}:  (עזרה)
↑  Sky Sport, Convocazione in nazionale? Il commento di Joao Pedro, sport.sky.it (באיטלקית)
↑  FIFA clears Brazil-born forward João Pedro to play for Italy, AP NEWS, ‏2022-01-05 (באנגלית)
↑  Nazionale, convocati per lo stage Balotelli, Joao Pedro, Luiz Felipe e Frattesi, La Gazzetta dello Sport (ב־)
↑  Luiz Felipe, Joao Pedro Called up for Italy Against North Macedonia, News18, ‏2022-03-18 (באנגלית)
↑  "Italy stunned in World Cup play-offs". BBC Sport (באנגלית בריטית). נבדק ב-2022-03-28.
↑  Serie B: Cagliari title, Livorno relegated - Football Italia, football-italia.net, ‏2016-05-20 (באנגלית בריטית)
1950 בישראל

| 0 | 1 | 2 | 3 |
| --- | --- | --- | --- |
| «««  1949   1948  |  דגל ישראל | 1950  בישראל |  »»»  1951   1952   1953 |
כל ערכי השנים בישראל • אירועים בולטים בעולם ב-1950 כרונולוגיה של אזור ארץ ישראל פורטל ישראל • לוח שנה של שנת 1950
1950 בישראל (ה'תש"י – ה'תשי"א) הייתה השנה השנייה לעצמאותה של מדינת ישראל. השנה עמדה בסימן המשך התייצבות השלטון העצמאי, ובכלל זאת התקבעותם של פתרונות "זמניים" למחלוקות חברתיות-פוליטיות שהתעוררו במדינה. הבולט שבפתרונות אלה הוא החלטת הררי. גלי ההגירה ממשיכים ומתבצע מבצע עזרא ונחמיה להעלאת יהדות בבל. המחלוקות שהתעוררו סביב סוגיית החינוך לעולים מביאות למשבר פוליטי ולהקמת ועדת חקירה.
הנהגה

נשיא המדינה – חיים ויצמן
ראש ממשלת ישראל  הראשונה והשנייה – דוד בן-גוריון
יושב ראש הכנסת הראשונה – יוסף שפרינצק
נשיא בית המשפט העליון – משה זמורה
ראש המטה הכללי – יגאל ידין
מפכ"ל המשטרה – יחזקאל סהר
פוליטיקה

אחת המחלוקות העיקריות במדינה בשנותיה הראשונות נסובה סביב שאלת החוקה. ב-13 ביוני קיבלה הכנסת את "פשרת הררי", אשר קיבעה את מצב הביניים, שבו אין לישראל חוקה. חוק חשוב נוסף שהתקבל בכנסת בשנה זו היה חוק השבות.
מחלוקת חריפה התעוררה סביב ההחלטה שהתקבלה בפברואר 1950 להתחיל במשא ומתן עם גרמניה המערבית בנוגע להסכם השילומים. רבים התנגדו להסכם ולכל מגעים עם גרמניה, חמש שנים בלבד לאחר נפילת גרמניה הנאצית, אך מצדדי ההסכם הצביעו הן על הפיצוי הנדרש לחלק מן הניצולים באופן אישי; והן על הצורך הכלכלי בשילומים. המחלוקת המשיכה גם מעבר לשנת 1952, שבה נחתם ההסכם. ב-1950 אירעו עוד מספר נקודות מפתח ביחס ישראל לשואה: העברת החוק לעשיית דין בנאצים ובעוזריהם והחוק בדבר מניעתו וענישתו של פשע השמדת העם, שדינם עונש מוות.
ב-14 בנובמבר נערכו לראשונה בחירות לרשויות המקומיות בישראל.
ב-26 במרץ נערכה הלוויה ממלכתית לצנחנית חנה סנש בהר הרצל.
בינואר קיבלה הכנסת את "הצהרת ירושלים" שקבעה כי בהמשך להחלטה מ-13 בדצמבר 1949 על העברת מוסדות השלטון לירושלים, הכנסת קוראת להחיש את בניית קריית הממשלה. ב-13 במרץ העבירה הכנסת את ישיבותיה לבית פרומין, שישמש אותה במשך 16 השנים הבאות. באוקטובר התפטרה ממשלת ישראל הראשונה וב-1 בנובמבר החלה ממשלת ישראל השנייה בפעילותה.
צבא וביטחון

בעיית המסתננים והפדאיון הפכו לבעיה ביטחונית מרכזית עימה נאלצה ישראל להתמודד לאחר תום מלחמת העצמאות ב-1949.
בסוף 1950 התקבלה ההחלטה להכניס את העוזי לשימוש בצה"ל.
בנימין גיבלי מונה לראש המודיעין הצבאי.
שירות הביטחון הכללי הופך ליחידה במשרד ראש הממשלה; ראש השב"כ - איסר הראל.
מוחלט להכניס לשימוש דרגה חדשה: "אלוף-משנה".
יעל רום היא האישה הראשונה שעוברת קורס טיס של חיל האוויר הישראלי והופכת לטייסת.
מוקם גדוד 890 של חטיבת הצנחנים ונערך קורס צניחה. ב-14 בדצמבר במהלך צניחת ראווה התרחשה תקלה ורק פעילות למופת של שמואל רפאל מנעה אבדות בנפש.
בתקרית הקילומטר ה-78 (סוף נובמבר ותחילת דצמבר), חסמו הירדנים קטע בן ארבעה קילומטרים בכביש הערבה, בטענה שהוא עובר בשטח ירדן. צה"ל פרץ את הדרך בכוח.
כלכלה

המשבר הכלכלי בישראל ומדיניות הצנע ממשיכים. מוקמות החברות הממשלתיות ארקיע (תעופה) ועמידר (דיור ציבורי).